આ શ્લોકમાં ઈન્દ્ર સાથે અગ્નિનો ઉલ્લેખ છે, જે આ પ્રકારનો પહેલો શ્લોક છે. આ શ્લોકમાં એક દિવસના 30 ભાગ હોવાનો ઉલ્લેખ છે. એ કાળખંડમાં આજની જેમ દિવસને નાના એકમમાં વહેંચવાની એક ચોક્કસ પદ્ધતિ હશે જ. એ સમયમાં નાનો એકમ આજના 48 મિનિટ જેટલો હશે. આ પ્રકારનું વિભાજન કરનારી પ્રજા ચોક્કસપણે વિજ્ઞાન અને ગણિતમાં વિકસિત હશે. સમયના વિભાજન કરવા ઉપરાંત એને માપવા માટેની પણ કોઈ પદ્ધતિ અસ્તિત્વમાં હોવી જોઈએ એવું આ શ્લોક પરથી લાગે છે.